Les declaracions s'han de presentar en el termini de tres mesos a comptar de la data de cessament o pèrdua del vincle contractual.
Documentació que cal adjuntar al formulari de sol·licitud, en qualsevol cas:
En cas d'haver fet constar béns de familiars fins al primer grau de consanguinitat o afinitat en el formulari de la declaració esmentada:
Només en cas de no autoritzar la consulta de les dades a la Generalitat de Catalunya per tal que n'obtingui una còpia de l'Administració tributària de les declaracions:
Tràmit per presentar telemàticament la declaració de les activitats i dels béns patrimonials i d'interessos en cessar.
Tenen la consideració d'alts càrrecs al servei de la Generalitat als efectes de la Llei 13/2005, de 27 de desembre, del règim d'incompatibilitats dels alts càrrecs al servei de la Generalitat (art. 2):
a) El president o presidenta i els altres membres del Govern.
b) Els titulars de la Secretaria del Govern, de les secretaries generals, de les secretaries generals adjuntes i de les secretaries sectorials.
d) Els directors generals, els directors de serveis i els delegats territorials del Govern.
e) Els comissionats nomenats pel Govern i els assessors especials del president o presidenta de la Generalitat i dels membres del Govern amb rang igual o superior a director o directora general, d'acord amb el que estableix el nomenament publicat en el Diari Oficial de la Generalitat de Catalunya.
f) El cap o la cap de l'oposició, si percep les retribucions a càrrec del pressupost de la Generalitat.
g) El president o presidenta de la Comissió Jurídica Assessora, el president o presidenta i els vocals del Tribunal Català de Defensa de la Competència i el president o presidenta i el secretari executiu o secretària executiva del Consell de Treball, Econòmic i Social.
h) El director o directora gerent de l'Institut Català de la Salut i els titulars de les direccions que en depenen, el director o directora de l'Institut Català d'Assistència i Serveis Socials i el director o directora del Servei Català de la Salut.
i) El director o directora general de l'ens públic Corporació Catalana de Ràdio i Televisió i els directors de les empreses que en depenen.
j) Els presidents, els directors generals, els directors executius i els gerents dels organismes autònoms de caràcter administratiu de la Generalitat amb rang igual o superior a director o directora general.
k) Els presidents, els directors generals, els directors executius, els gerents i els consellers delegats de les entitats autònomes i de les empreses de la Generalitat incloses en l'àmbit d'aplicació de l'Estatut de l'empresa pública catalana, si perceben una retribució fixa i periòdica a càrrec dels pressupostos de l'entitat o empresa de nivell retributiu assimilable a algun dels càrrecs a què fan referència les lletres anteriors, llevat d'altres incompatibilitats legalment establertes. ( Modificació introduïda per l'article 31 de la Llei 5/2007, del 4 de juliol, de mesures fiscals i financeres.
DOGC núm. 4920, de 06.07.2007 ).
l) Els presidents, els patrons, els directors, els gerents i els apoderats de les fundacions i els consorcis en els quals l'Administració de la Generalitat, directament o indirectament, participi o als quals aporti més del 50% del capital o del patrimoni, si perceben una retribució fixa i periòdica a càrrec de la Generalitat de nivell retributiu assimilable a algun dels càrrecs a què fan referència les lletres de la A a la K.
m) Tot altre càrrec que, per la seva norma de creació o per nomenament del Govern, sigui assimilat a algun dels càrrecs a què fa referència aquest article.
Per presentar la declaració per internet consulteu aquesta Guia.
Aquest tràmit només es pot fer per internet i cal signar amb certificat digital la declaració adjunta.
Cal, en primer lloc, que us descarregueu el formulari de la declaració i el deseu en una carpeta creada a aquest efecte.
Seguidament, obriu el formulari PDF amb l'Adobe Reader, empleneu-lo, signeu-lo i deseu-lo de nou al vostre ordinador.
A continuació, cal que empleneu el formulari principal de tramesa, adjunteu-hi els annexos que escaigui (com a mínim el de la declaració anterior) i deseu-lo a l'ordinador per poder-lo enviar.
Finalment, envieu a tramitar el formulari principal, que us descarregueu l'acusament de recepció i que conserveu el número de registre i el codi del tràmit (ID) per poder consultar-ne l'estat de la vostra tramitació o per poder respondre els requeriments.
El tràmit es considera complert un cop s'ha generat l'acusament de recepció de la presentació de la declaració al Registre.
En cas que es requereixi una esmena o document acreditatiu amb posterioritat a la presentació, el sol·licitant disposa d'un termini de quinze dies hàbils des que rep la notificació.